രാജ്യത്ത് സ്റ്റാര്ട്ടപ്പുകള് വഴി തൊഴില് ലഭിച്ചത് 5.7 ലക്ഷം പേര്ക്ക് ന്യൂഡല്ഹി: രാജ്യത്ത് സ്റ്റാര്ട്ടപ്പുകള് വഴി 5.7 ലക്ഷം പേര്ക്ക് തൊഴില് ലഭിച്ചതായി കേന്ദ്ര സര്ക്കാര്. 53000 സ്റ്റാര്ട്ടപ്പുകള് രാജ്യത്തുണ്ടെന്നും കേന്ദ്രം പാര്ലമെന്റില് വ്യക്തമാക്കി. മഹാരാഷ്ട്രയില് നിന്നുള്ള ബിജെപി അംഗം മനോജ് കിഷോര്ഭായി കൊടാക്കിന്റെ ചോദ്യത്തിന് വാണിജ്യ വ്യവസായ വകുപ്പ് സഹമന്ത്രി സോം പ്രകാശ് നല്കിയ മറുപടിയിലാണ് ഇക്കാര്യം വ്യക്തമാക്കിയിരിക്കുന്നത്. പ്രത്യക്ഷമായും പരോക്ഷമായും സ്റ്റാര്ട്ടപ്പുകള് എത്ര പേര്ക്ക് തൊഴില് നല്കിയെന്നായിരുന്നു മനോജ് കിഷോര്ഭായി പാര്ലമെന്റില് ചോദിച്ചത്. കഴിഞ്ഞ മൂന്ന് വര്ഷത്തെ കണക്കുകളും സ്റ്റാര്ട്ടപ്പുകളെ പ്രോത്സാഹിപ്പിക്കാനായി കേന്ദ്രസര്ക്കാര് എന്തൊക്കെ പദ്ധതികള് ആവിഷ്കരിച്ചിട്ടുണ്ടെന്നുമുള്ള വിവരങ്ങളാണ് അദ്ദേഹം ആവശ്യപ്പെട്ടത്. ചോദ്യം ചോദിച്ചത്. ഇദ്ദേഹം ധനകാര്യ സ്റ്റാന്റിങ് കമ്മിറ്റി അംഗം കൂടിയാണ്. ഡിപ്പാര്ട്ട്മെന്റ് ഫോര് പ്രൊമോഷന് ഓഫ് ഇന്റസ്ട്രി ആന്റ് ഇന്റേണല് ട്രേഡ് 52391 സ്റ്റാര്ട്ടപ്പുകളെ തിരിച്ചറിഞ്ഞിട്ടുണ്ടെന്ന് കേന്ദ്രമന്ത്രി അറിയിച്ചു. 2021 ജൂലൈ 14 വരെ 53 സ്റ്റാര്ട്ടപ്പുകളുടെ മൂല്യം 1.4 ലക്ഷം കോടിയാണ്. അര ലക്ഷത്തിലേറെ സ്റ്റാര്ട്ടപ്പുകള് രാജ്യത്തെ 5.7 ലക്ഷം പേര്ക്ക് തൊഴില് നല്കിയെന്നും അദ്ദേഹം വിശദീകരിച്ചു. ഈ വര്ഷം ജനുവരിയില് ആയിരം കോടി രൂപ സ്റ്റാര്ട്ട്അപ്പ് ഇന്ത്യ സീഡ് ഫണ്ടിനാണ് പ്രധാനമന്ത്രി തുടക്കം കുറിച്ചത്.